
                                                                                          Bucureşti, 12.10.2021
    PLx 347/2020/2021             
BIROULUI PERMANENT
AL

CAMEREI DEPUTAȚILOR
Vă înaintăm, alăturat, RAPORTUL COMUN asupra Legii pentru aprobarea Ordonanţei de urgenţă a Guvernului nr.64/2020 privind modificarea şi completarea art.8 din Ordonanţa de urgenţă a Guvernului nr.43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă, aflată în procedură de reexaminare ca urmare a Deciziei Curții Constituționale nr. 646 din                                   24 septembrie 2020, publicată în Monitorul Oficial al României, Partea I, nr.1197 din 9 decembrie 2020, transmisă cu adresa nr. PLx 347/2020/2021 din 12 aprilie 2021.
	               P R E Ş E D I N T E

             Ringo DĂMUREANU
	P R E Ş E D I N T E


      Oana-Silvia ŢOIU

RAPORT COMUN
asupra Legii pentru aprobarea Ordonanţei de urgenţă a Guvernului nr.64/2020 privind modificarea şi completarea art.8 din Ordonanţa de urgenţă a Guvernului nr.43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă
În conformitate cu prevederile art.137 din Regulamentul Camerei Deputaţilor, republicat, Comisia pentru constituționalitate şi Comisia pentru muncă și protecție socială au fost sesizate cu Legea pentru aprobarea Ordonanţei de urgenţă a Guvernului nr.64/2020 privind modificarea şi completarea art.8 din Ordonanţa de urgenţă a Guvernului nr.43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă, aflată în procedură de reexaminare ca urmare a Deciziei Curții Constituționale nr.646 din 24 septembrie 2020, publicată în Monitorul Oficial al României, Partea I, nr.1197 din 9 decembrie 2020, transmisă cu adresa nr. PLx 347/2020/2021.
Legea, adoptată de Parlament şi transmisă la promulgare, are ca obiect de reglementare aprobarea Ordonanţei de urgenţă a Guvernului nr.64/2020, prin care se propune modificarea alin.(1) şi (5) ale art.8 din Ordonanţa de urgenţă a Guvernului nr.43/2020, precum şi completarea aceluiaşi articol cu un nou alineat, alin.(51), în scopul evitării apariţiei unor discriminări faţă de alte categorii de personal care sunt supuse riscului de infectare cu COVID-19 şi care pot fi beneficiare ale stimulentului de risc.

Totodată, au fost adoptate amendamente prin care s-a introdus un criteriu obiectiv de acordare a stimulentului de risc categoriilor de personal medical prevăzute la art. 8 alin.(1) lit. a) din Ordonanţa de urgenţă a Guvernului nr.43/2020, în cazul în care intră în contact cu pacienţii suspectaţi de infectarea cu SARS-CoV-2 şi a fost extinsă perioada de acordare a stimulentului de risc.
Această Lege, adoptată de Parlamentul României, cu respectarea prevederilor art.75 și ale art.76 alin.(2) din Constituția României, republicată, a fost transmisă spre promulgare Președintelui României la data de 19 iunie 2020.

Guvernul României a formulat, în data de 9 iulie 2020, o sesizare de neconstituționalitate.

Ca urmare a sesizării de neconstituționalitate, Curtea Constituțională a pronunțat Decizia nr.646 din 24 septembrie 2020, publicată în Monitorul Oficial al României,             Partea I, nr.1197 din 9 decembrie 2020, prin care admite obiecția de neconstituționalitate formulată și constată că Legea pentru aprobarea Ordonanţei de urgenţă a Guvernului nr.64/2020 privind modificarea şi completarea art.8 din Ordonanţa de urgenţă a Guvernului nr.43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă este neconstituțională în ansamblul său.
În urma reexaminării, Senatul, în calitate de primă Cameră sesizată, a adoptat Legea pentru aprobarea ordonanței de urgență fără amendamente, în şedinţa din 6 aprilie 2021.
Potrivit prevederilor art. 75 din Constituția României, republicată și ale art.92 alin.(9) pct.1 din Regulamentul Camerei Deputaților, republicat, Camera Deputaților este Cameră Decizională.
În conformitate cu prevederile art. 62 și 64 din Regulamentul Camerei Deputaților, republicat, membrii celor două comisii au dezbătut Legea supusă reexaminării în ședințe separate.
Comisia pentru muncă şi protecţie socială a reexaminat Legea în data de          27 aprilie 2021, iar la lucrări şi-au înregistrat prezenţa 20 de deputaţi, din totalul de 21 de membri ai comisiei. În urma dezbaterilor, membrii comisiei au hotărât, cu unanimitate de voturi, adoptarea Legii în forma prezentată de Senat.
Membrii Comisiei pentru constituționalitate au examinat Legea, Decizia Curții  Constituționale nr. 646/2020 și documentele conexe, în ședința din data de 6 octombrie 2021. 

Din numărul total de 13 membri ai Comisiei pentru constituționalitate au participat la şedinţă 9 deputaţi.

În această ședință, membrii Comisiei pentru constituționalitate au hotărât, cu unanimitate de voturi, adoptarea Legii în forma prezentată de Senat. 
În urma finalizării dezbaterilor, membrii celor două comisii propun plenului Camerei Deputaților adoptarea Legii pentru aprobarea Ordonanţei de urgenţă a Guvernului nr.64/2020 privind modificarea şi completarea art.8 din Ordonanţa de urgenţă a Guvernului nr.43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă, în forma adoptată de Senat, pentru punerea în acord a textului legii cu Decizia Curții Constituționale nr. 646/2020.
În raport cu obiectul și conținutul său, actul normativ face parte din categoria legilor ordinare.
	P R E Ş E D I N T E
Ringo DĂMUREANU
	P R E Ş E D I N T E

	S E C R E T A R
Laurenţiu-Nicolae CAZAN

	S E C R E T A R
Eugen NEAŢĂ



Consilieri parlamentari,







Șef birou,
Roxana David







Lidia Vlădescu


Silvia Olaru   

